Cungwo

Cungwo, or Demoli Jumhuri Cungwo for resmi name (cungwosa: 中华人民共和国, Pinyin: Zhōnghuá Rénmín Gònghéguó, [tʂʊŋ˥xua˧˥ʐɛn˧˥mɪn˧˥kʊŋ˥˩xə˧˥kuɔ˧˥]), is dexa in Asiali dongo. To is tigayum dayo dexa ji dexa har maxim dayo demoje.

Geografi
Peryaje de Cungwo is 9 596 960 km². Sui koberi 270 550 km² of hinto. Kosta lungo fe 14 500 km. Wey Cungwo hay 14 jabali dexa. Fol hoyo de satuter hay Vyetnam (1297 km fe dexali byen), Lao (475 km), Myanma (2129 km) fe sude. Fe sudeli garebi hay Barati (fe totalya 2659 km), Druki (477 km), ripul Barati, Nepal (1389 km) ji ripul Barati. Fe garebi hay Paki (438 km), Afgani (91 km), Tojiki (477 km), Kirgizi (1063 km) ji Kazaki (1765 km). Fe utara hay Rusi (46 km), Mongoli (4630 km) ji ripul Rusi (4133 km). Fe utarali dongo hay Utarali Hangu (1352 km).

Fe dongo ji sudeli dongo hay bahari. Xanxwi ji klima doyan. Fe sudeli garebi ji garebi hay plu gao jaballar. Un to of oto is Himalaya. Jabal Everest/Comolangma is maxim gao loka in Cungwo ji pia per Dunya. Xanxwi in Cungwoli garebi jabalpul. Utara ji garebili utara is maxim suhe loka de dexa. Suhego Gobi loka fe dexali byen de Cungwo ji Mongoli. Hay dua lungo nahir. Cháng Jiāng (trasbasa: Lungo nahir) is tigayum maxim lungo to de globa fe dacu 6 300 km. Alo dayo nahir is Huáng Hé (Jalo nahir).

Panda is hewan kuto sol ogar in Cungwo.

Demo
Demoje is 1.4 giga (tahmini fe 2020). Ogartim maxori ogar in sudeli dongo. 60% of ogartim ogar in xaher.

Politi
Un solo taraf krasia dexa xorfe 1949. To name Komunismoli taraf fe Cungwo. Lefe 1949 Jumhuri Cungwo krasia hin teritori.

Insanli Haki
Organisatim kupul Amnesty International or Human Rights Watch loga ke krasia bawlu insanli haki. Krasia infragi etnotim of Cungwoli garebi. Bannumer insan bexikenje dur poshurugi.

Ofatalar

 * China The World Factbook - Central Intelligence Agency (fe Englisa) fe 3 de mesi 2, 2021